கோலாப்பூர் வெல்லம்

கோலாப்பூர் வெல்லம் (Kolhapur jaggery) என்பது இந்திய மாநிலமான மகாராட்டிராவில் புதிய கரும்புச்சாற்றிலிருந்து தயாரிக்கப்படும் பலவிதமான வெல்லம் ஆகும். இது கரும்பிலிருந்து தயாரிக்கப்படும் ஒரு விவசாயப் பொருளாகும். கரும்பு கோலாப்பூரில் பொதுவாக, பரவலாகப் பயிரிடப்படும் பயிராகும். பஞ்சகங்கா ஆற்று நீரோடைகள் கோலாப்பூரில் கரும்பு சாகுபடிக்கு நீரை வழங்கப் பயன்படுத்தப்படுகிறது. கோலாப்பூர் வெல்லம் இந்தியாவிலிருந்து அதிகளவில் ஏற்றுமதி செய்யப்படும் வெல்லம் வகையாகும்.
கரும்பிலிருந்து தயாரிக்கப்படும் கோலாப்பூர் வெல்லம் கோலாப்பூரில் ஒரு மதிப்புமிக்க பயிரின் பெயரைப் பெற்றது.
கோலாப்பூர் வெல்லம் உள்ளூரில் 'கோலாபுரி குல் (कोल्हापुरी गूळ) என்று அழைக்கப்படுகிறது. குல் என்றால் வெல்லம் என்று பொருள். அதே நேரத்தில் "கோலாபுரி" என்பது மராத்தியில் கோலாப்பூர் பகுதியைக் குறிப்பதாகும்.
கோலாப்பூர் வெல்லம், பிரபலமான வெல்லம் சுத்திகரிக்கப்படாத கரும்புச் சாற்றிலிருந்து தயாரிக்கப்படுகிறது. பாரம்பரிய முறையில் கொதிக்க வைத்து வடிகட்டுதல் முறைகளைப் பயன்படுத்தி கைமுறையாகப் பிரித்தெடுக்கப்பட்டுப் பதப்படுத்தப்பட்டு வெல்லம் தயாரிக்கப்படுகிறது. இதன் விளைவாக ஒரு தனித்துவமான சுவையுடன் கூடிய கடினமான வெல்லம், படிகப்படுத்தப்பட்ட நிலையில் கிடைக்கிறது.
பாரம்பரிய வெல்லம் உற்பத்தியில் கரிம முறைகள் உள்ளன. இதில் நன்கு விளைந்த கரும்பிலிருந்து உயர்தரச் சாற்றைத் தேர்ந்தெடுப்பது அடங்கும். 'சுல்வன்', 'அட்சுலே' மற்றும் 'குலாவே' ஆகிய 3 திறமையான கைவினைஞர்கள் செயல்பாட்டில் முக்கிய பங்கு வகிக்கின்றனர்.
'சுல்வன்' கொதிநிலைக்கு சீரான வெப்ப விநியோகத்தை உறுதி செய்கிறது. அதே நேரத்தில் 'அட்சுல்' சாற்றிலிருந்து வெல்லப்பாகுகளைத் தெளிவுபடுத்துகிறது. ஜவ்வரிசி வேதியியலாளரான 'குலாவ்', கிளறி, ஆய்வு செய்தல் மற்றும் பானைகளை நிரப்புவதற்கான உகந்த தருணத்தைத் தீர்மானித்தல் ஆகியவற்றுக்கான சிறப்புத் திறன்களைக் கொண்டுள்ளார். குறிப்பிடத்தக்க வகையில், இந்தப் பாரம்பரியச் செயல்முறைகள் அனுபவம் மற்றும் உள்ளுணர்வை நம்பியுள்ளன. பாகுத்தன்மை அளவீடும் கருவி, வெப்பமானி, எதிரொலிப்பு கருவிகள் உள்ளிட்ட நவீனக் கருவிகள் ஏதும் இல்லாமல் முழுமையாக அனுபவ அடிப்படையிலே வெல்லம் தயாரிக்கப்படுகிறது.
மகாராட்டிர இந்தியாவின் மிகப்பெரிய வெல்லம் உற்பத்தி, நுகர்வோர் சந்தை ஆகும். இப்பகுதியில் வெல்லத்தின் கலாச்சாரப் பங்கு குறிப்பிடத்தக்கது. குறிப்பாக மகரச் சங்கராந்தியின் போது, தில்குல் எனப்படும் இனிப்பு தயாரிக்க வெல்லம் பயன்படுகிறது. கிராமப்புற மகாராட்டிராவில், வெல்லம், தண்ணீர் புத்துணர்ச்சியூட்டும் வரவேற்பு பானமாக வழங்கப்படுகிறது. ஜவ்வரிசி உற்பத்தியின் துணைப் பொருளான காக்வி, மகாராட்டிராவின் கிராமப்புறங்களில் இனிப்பானாகவும் பயன்படுத்தப்படுகிறது. இது ஆயுர்வேதத்திலும் பயன்படுத்தப்படுகிறது. வெல்லம் மகாராட்டிர உணவுமுறையில் ஒரு முக்கிய மூலப்பொருளாகும். இது காய்கறிகள், பருப்பு வகைகள் போன்று பல்வேறு உணவுகளில் பயன்படுத்தப்படுகிறது.
புவிசார் குறியீட்டிற்கான அசல் விண்ணப்பதாரர் - கோலாப்பூர் விவசாய உற்பத்தி சந்தையிலிருந்து (கோலாப்பூர் ஷெட்டி உத்பன்னா பஜார் சமிதி) புகைப்படங்கள்.
கோலாப்பூர் வெல்லம் 31 மார்ச் 2014 அன்று இந்திய மத்திய அரசின் கீழ் உள்ள இந்திய புவிசார் குறியீடு பதிவேட்டில் புவியியல் குறியீடு தகுதி நிலை வழங்கப்பட்டது (30 சூலை 2031 வரை செல்லுபடியாகும்).
கோலாப்பூரைச் சேர்ந்த கோலாப்பூர் வேளாண்மை உற்பத்தி சந்தை (கோலாப்பூர் ஷெட்டி உத்பன்னா பஜார் சமிதி), கோலாப்பூர் வெல்லத்தின் புவிசார் குறியீடு பதிவை முன்மொழிந்தது. சனவரி 2012 இல் விண்ணப்பத்தைத் தாக்கல் செய்த பிறகு, 2021ஆம் ஆண்டில் சென்னையில் உள்ள புவியியல் அடையாளப் பதிவேட்டால் வெல்லத்திற்குப் புவிசார் குறியீடு அடையாளம் வழங்கப்பட்டது. இப்பகுதியில் உற்பத்தி செய்யப்படும் வெல்லத்திற்குப் பிரத்தியேகமான "கோலாப்பூர் வெல்லம்" என்று பெயர் சூட்டப்பட்டது. இது மகாராட்டிராவிலிருந்து புவிசார் குறியீடு பெற்ற முதல் வெல்லம் வகையாகவும், மகாராட்டிராவிலிருந்து ஒன்பதாவது வகைப் பொருட்களாகவும் புவிசார் குறியீடு பெற்றுள்ளது.